คนหนึ่งรักมาก คนหนึ่งมักมาก แล้วจะแต่งงานดีไหม?
สุขสันต์เดือนแห่งความรักค่ะ คนโสดสมัยก่อนอาจจะรู้สึกแย่ สำหรับยุคนี้ ไม่ใช่ไม่มีใครเอา แต่โสดเพราะไม่เอาใครก็มีเยอะแยะค่ะ สุขทุกข์ขึ้นอยู่กับเรา อาจแค่เหงาแต่ก็ดีกว่าจมความเศร้าเพราะเขาไม่ใช่,เดือนแห่งความรัก ใครๆ ก็ฉลองได้  ไม่ได้สงวนสิทธิ์ไว้สำหรับคนมีแฟน อย่างน้อยเราก็รักตัวเองและครอบครัว ,จะดีขึ้นไปอีก ถ้าจะเป็นเดือนของการให้ เพราะความสุขจากการให้ ก็เป็นการฉลองวาเลนไทน์อีกรูปแบบหนึ่งเหมือนกัน,วันนี้เลือกอยู่นานว่า วันแห่งความรักจะเอาอีเมลฉบับไหนมาตอบดี ไม่รู้ว่าควรอยู่ในโหมดไหน โสดก็เหงา เขาก็ไม่รัก ฉันให้ไม่พอ หรือเธอขอมากไป วาเลนไทน์ฉันอยู่ได้ ไม่ว่าจะมีเขาอยู่ใกล้ๆ หรือเปล่าก็ตาม เลือกมาเลือกไป ได้อีเมลฉบับนี้มาค่ะ ,      ,พี่อ้อยคะ หนูคบกับแฟนมา 14 ปีแล้วค่ะ เราคบกันตั้งแต่สมัยเรียน จนตอนนี้อายุ 30 ปี แต่ยังไม่ได้แต่งงานกัน เริ่มมีพูดกันถึงเรื่องอนาคตบ้าง ตอนนี้มีแพลนว่าจะซื้อบ้านด้วยกัน แต่หนูเองมีเรื่องคาใจซึ่งไม่แน่ใจว่าจะเดินหน้าต่อดีไหม ,ตลอดเวลาที่คบกันจะมีเรื่องของผู้หญิงเข้ามาตลอด แฟนหนูเป็นคนเจ้าชู้มาก ซึ่งตรงนี้เองคือหนูรับรู้และให้อภัยมาทุกครั้ง บางครั้งการเจ้าชู้ของเขาก็เลยเถิดไปถึงมีอะไรกัน แต่ตลอดเวลาที่เขามีคนอื่น เขาก็ปฏิบัติตัวเสมอต้นเสมอปลายกับหนูทุกอย่าง, จนมาถึงตอนนี้ หนูเลยไม่มั่นใจว่า หนูจะสร้างอนาคตกับเขาต่อดีไหม คือใจหนึ่งหนูก็อยากที่จะเดินหน้าต่อ แต่อีกใจหนึ่งหนูกลัวค่ะ,จำนวนปีที่มากขึ้น ไม่ได้บอกแค่ว่า เรารักกันมายาวนานขนาดไหน แต่มันบอกว่า เราอดทนได้ยังไงมาถึง 14 ปี รักเขาเราไม่เห็นมีใคร เขารักเรายังไง ถึงนอกใจตลอด คนหนึ่งเห็นแก่ตัว คนหนึ่งให้อภัยด้วยหัวใจ ฟังดูเหมือนเข้ากันได้ดี แต่มันจะมีฝ่ายใดฝ่ายหนึ่งที่เหนื่อยแสนเหนื่อย อีกฝ่ายก็เรื่อยเฉื่อยที่จะดูแลความรู้สึก ,เขาเสมอต้นเสมอปลายกับน้องจริงๆ เคยทิ้งให้เสียใจยังไง 14 ปีผ่านไป ก็ยังทำแบบนั้น น้องรักเขาพี่เข้าใจ เราถึงพยายามหาเหตุผลดีๆ ให้กับเรื่องแย่ๆ ของเขา, เช่น เขาเหมือนเดิมนะคะพี่ ปฏิบัติตัวต่อหนูดี แต่ลับหลังทีก็มีคนอื่นนะ อยู่ในบ้านเป็นแฟนเรา ออกจากบ้านไป ไม่รู้ไปเป็นแฟนใคร จะนอกใจหรือนอกกาย เขาก็ทำได้เรื่อยๆ มีแฟนนอกใจ ไม่เจ็บเท่า มีสามีที่นอกใจ  น้องคิดว่าการผ่านพิธีแต่งงานจะทำให้เขาดีขึ้น รักเรามากขึ้น จนไม่อยากไปมีใครๆ เพื่อย้อนกลับมาทำร้ายหัวใจเราหรือ?,บางทีเราก็ชิงให้อภัย ตั้งแต่ใจเขายังไม่รู้สึกผิด ความซื่อสัตย์เป็นคุณสมบัติพื้นฐานของคนรักกัน, ถ้าข้อนี้ยังทำไม่ได้ จะให้เรียกว่าคนรักกันได้ยังไง น้องมีรักแท้ให้เขา แต่เขาดูแลเราเหมือนเป็นของตาย อยากจะไปนอนกับใครก็ไป ไม่เป็นไร แฟนเราทนได้ แฟนชินแล้ว ไม่ว่าจะไปมีใครๆ เขาก็เลือกเราเป็นผู้หญิงอันดับที่ 1 อยู่ดี ผู้หญิงหลายคนพูดว่า ,โถพี่ ถ้าเลือกได้ไม่มีผู้หญิงคนไหนอยากเป็นเมียน้อยหรอก, จริงๆ ที่ผู้หญิงไม่อยากเป็นมากกว่าคือเมียหลวงค่ะ ไม่มีใครอยากเป็นอันดับ 1 แต่ทุกคนอยากเป็นแค่อันดับเดียวในหัวใจเขาต่างหาก น้องคิดดีๆ ทนให้เขาเจ้าชู้มาได้ตั้ง 14 ปี วันนี้จะมีอะไรเข้าฝันเขา แล้วทำให้เขากลายเป็นคนรักเดียวใจเดียว เหวอยู่ตรงหน้า อยู่ที่ว่าน้องกล้าโดดลงไปหรือ? ,ก่อนจะสร้างบ้าน สร้างอนาคตด้วยกัน เราสร้างปัจจุบันดีๆ ให้กันและกันหรือยัง ก่อนจะใช้ชีวิตคู่ด้วยกันในวันหน้า วันนี้เราดูแลกันดีพอหรือยัง, 14 ปีแล้วน้อง คนไม่ใช่กระเบื้อง อย่าให้เขาเลือกเพียงเพราะเราอดทนกับความเป็นคนมักมากของเขา,เคยมีอีเมลฉบับหนึ่งที่ส่งเข้ามาคุยใน ,talktoceleb@trendvg3.com  ,     ,ขณะที่หนูเล่าตอนนี้ กำลังนอนอยู่ในรถหน้าบ้านค่ะ ตลอดเวลาที่อยู่ด้วยกัน สามีเจ้าชู้มาตลอด ไม่เคยแคร์เรา อยากทำอะไรก็ทำ อยากไปไหนก็ไป ตอนนี้เขามีผู้หญิงอีกคน เลยไล่เราแล้วเอาเสื้อผ้าเราโยนมากองไว้หน้าบ้าน ,ที่ผ่านมาเราไม่เคยขาดตกบกพร่อง เรื่องงานบ้าน งานนอกงานใน ไม่เคยละเลย กลับมาจากทำงาน เหนื่อยแค่ไหน ก็ต้องทำกับข้าวให้เขากิน เพราะเขาไม่กินแกงถุง ค่าไฟ ค่าน้ำ ค่าใช้จ่ายในบ้าน เราเป็นคนรับผิดชอบตลอด ไม่เคยขอเงินเขาใช้สักบาท, เขามีผู้หญิงไปเรื่อยๆ ตั้งแต่เราคบกันแรกๆ เราก็ให้อภัย เพื่อให้เขารู้ว่า เราคือคนที่เห็นคุณค่าของเขามากที่สุด เมื่อคืนก็นอนอยู่ในรถ รอให้เขาเปิดประตูให้เป็นชั่วโมง เขาก็ไม่เปิดให้ เสียใจที่สุด ทำใจไม่ได้ที่ต้องเสียเขาไปค่ะ,คนหนึ่งแฟนเจ้าชู้ คนหนึ่งสามีเจ้าชู้ ทั้งที่เรารู้นิสัยเขามาตั้งแต่ต้น เขาเสียคนที่รักและพร้อมให้อภัยเขาไป 1 คน เราแค่เสียผู้ชายที่ไม่เคยแคร์หัวใจของเราไป 1 คน ใครน่าจะมีความสุขกว่ากัน ทิ้งเราให้นอนนอกบ้าน ต่อให้รักเขามากแค่ไหน ก็ต้องยอมรับให้ได้ว่า เขาไม่ได้น่ารักมากพอให้เรารักอีกแล้ว คนรักนอกใจ แปลว่าเราเสียเขาไป ตั้งแต่ใจเขาคิดมีคนอื่นแล้วค่ะ,ที่เลือกเรื่องนี้มาคุยกันในวันวาเลนไทน์ เพื่อจะบอกว่า รักเป็นเรื่องไม่แน่นอนที่สุดในโลก วันนี้รัก พรุ่งนี้ไม่รู้แล้ว บางคนเป็นคนดีแสนดี เวลาเปลี่ยนไป ถึงได้เห็นว่า คนแสนดีใจร้ายกับเราขนาดนี้ได้ยังไง นับประสาอะไรกับอุปนิสัยที่เรารู้ทั้งรู้ตั้งแต่ต้น ว่าเขาเป็นคนเจ้าชู้ขนาดไหนตั้งแต่เป็นแฟนกัน  สัญญาณอันตรายดังลั่น มันอยู่ที่เราฟังมันหรือเปล่า คนรักกันไม่ทำร้ายกัน เพราะรู้ว่าถ้าคนที่เรารักเจ็บ หัวใจเราเจ็บกว่า ไม่ใช่นอกใจแล้วแฟนไม่ว่า ฉันก็ลั้ลลานอกใจไปเรื่อยๆ ถ้าวันหนึ่งข้างหน้า ไปมีอะไรกับใครแล้วท้องขึ้นมา อีกฝ่ายร้องหาความรับผิดชอบ เราจะทำยังไงต่อไป ถามใจตัวเองดีๆ ,สุขสันต์วันแห่งความรักอีกทีค่ะ ไม่ได้เอาเรื่องนั้นเรื่องนี้มาขู่ให้กลัว แค่จะบอกว่ารักเป็นเรื่องของหัวใจ แต่ยังไงก็ต้องใช้สติ ,เดือนนี้ นอกจากมีวาเลนไทน์ เรายังมีวันมาฆบูชา ธรรมะสอนใจเราเสมอว่า ทุกสิ่งเกิดขึ้น ตั้งอยู่ ดับไป แค่บางทีความรักของเขาดับไว, เกินกว่าที่ใจเราจะรับทัน และเมื่อความเศร้าเกิดขึ้น ความเศร้าตั้งอยู่ เดี๋ยวความเศร้าก็ดับไปเช่นกัน กรรมเก่าอาจทำให้เรามาเจอกัน แต่กรรมใหม่ เราเลือกได้นะคะว่า เราจะปฏิบัติตัวต่อกันยังไง ให้อภัยและอดทนเป็นเรื่องดี แค่อย่าอดทน ให้อภัยใคร จนใจร้ายกับตัวเองก็แล้วกัน      
เดือนแห่งความรัก ใครๆ ก็ฉลองได้  ไม่ได้สงวนสิทธิ์ไว้สำหรับคนมีแฟน อย่างน้อยเราก็รักตัวเองและครอบครัว 
คนดังนั่งเขียน,ดีเจพี่อ้อย,ไทยรัฐ,ไทยรัฐออนไลน์,ข่าวไลฟ์สไตล์,คอลัมน์คนดัง,คอลัมน์ไทยรัฐ,คนรัก,คนรักนอกใจ,ความรัก,วันแห่งความรัก,วันวาเลนไทน์,คนเจ้าชู้,สามีเจ้าชู้,ผู้ชายเจ้าชู้,ครอบครัว,แต่งงาน